Aguestes ondades trincades e esbauçades peth vent, l’enròden espaventosaments; es va-e-veni der abisme l’arrossèguen; es liròts dera aigua s’agiten ar entotnr dera sua tèsta; un pòble d’ondades escopís sus eth; confuses cavèrnes menacen d’avalar-lo-se; cada còp que se submergís desnishe precipicis plei d’escurina, ua vegetacion desconeishuda l’agarre, l’embolhe es pès, lo tirasse; sent que va a connaturalizar-se damb er abisme, que ja forme part dera esgluma, que les ondades lo botgen d’un lòc en aute; beu tot eth sòn amarum; er ocean s’acarnisse damb eth entà estofar-lo; era immensitat jògue damb era sua agonia.